Take-Two Interactive

Take-Two Interactive Software, Inc. ofte kalt Take2 eller Take-Two, er et amerikansk videospillselskap som utvikler og distribuerer videospill. Take-Two Interactive-gruppen av selskaper inkluderer: Rockstar Games, 2K Games, Private Division, Social Point, Ghost Story Games, Cat Daddy Games, Cloud Chamber, Firaxis Games, Hangar 13, Visual Concepts, Parrot Games,  Hovedkontoret er i New York i USA, med et internasjonalt hovedkontor i Winsdor i Storbritannia.

Take-Two har utgitt spill som Grand Theft Auto, Midnight Club, BioShock og via 2K Games spill i 2K Sports-serien og spill fra Firaxis Games som Civilization V og X-COM.

Historie
Take Two ble grunnlagt i 1993 av Ryan Brant, som kom rett fra universitetet, men som hadde penger og kontakter via familien. Brant leide kjente skuespillere til å promotere sine videospill, og The Daedalus Encounter, Ripper og Hell: A Cyberpunk Thriller ble tidlige suksesser.Take-Two Interactive Software, Inc. Historyhttp://www.mobygames.com/developer/sheet/view/developerId,11919/. I 1996 gjorde Take-Two sitt første oppkjøp og kjøpte Mission Studios Corporation. I 1997 ble selskapet et aksjeselskap, og samme år ble GameTek kjøpt. I 1998 ble Rockstart Games startet som et underselskap. Take-Two inngikk avtaler med Sony og Nintendo, og i 1999 kjøpte selskapet bl.a. TalonSoft og FunSoft Nordic http://www.ign.com/articles/1999/03/31/take-two-takes-norway, og sikret seg fulle rettigheter til Grand Theft Auto.

Utover 2000-tallet gjorde Take-Two en rekke oppkjøp, bl.a. PopTop Software som laget Tropico og Railroad Tychoon II. I 2003 forlot Ryan Brant selskapet. I 2005 sikret selskapet seg rettighetene til Civilization-serien og senere samme år ble Firaxis, med Sid Meier som kunstnerisk leder, kjøpt. I 2006 ble Irrational Games, med titler som BioShock og Freedom Force også en del av Take-Two.

I februar 2008 kom EA med et bud på Take-Two verdt 2 milliarder US-dollar, men budet ble avslått. I 2009 ble selskapet saksøkt og måtte betale 200 millioner US-dollar for å ha inkludert et sex-spill i Grand Theft Auto: San Andreas.

Selskapet fortsatte å kjøpe opp andre og skaffe seg rettigheter, og fikk b.la. rettigheter til WWE wrestling i 2013 og til NBA basketball i 2017.

Referanser

 Eksterne lenker 




Kategori:Dataspillutviklere
Kategori:Dataspillutgivere
Kategori:Dataspillselskaper fra USA
Kategori:Selskaper etablert i 1993